Amy Winehouse

Amy Jade Winehouse (g. 1983 m. rugsėjo 14 d. – 2011 m. liepos 23 d.) – britų soul/pop/džiazo dainininkė.

Debiutinis Winehouse albumas „Frank“ (2003 m.) gimtojoje jos šalyje sulaukė ne tik komercinės sėkmės, bet ir daugybės kritikų pagyrų. Jis buvo nominuotas „Mercury Prize“ apdovanojimui. Antras atlikėjos dainų rinkinys „Back to Black“ (2006 m.) tapo pačiu perkamiausiu Jungtinės Karalystės albumu 2007 metais ir vienu iš dešimties perkamiausių XXI amžiuje. „Back to Black“ buvo nominuotas net šešiems „Grammy“ apdovanojimams – 5 iš jų laimėjo, todėl Amy tapo pirmąją Didžiosios Britanijos moterimi, gavusia net penkis „Grammy“ apdovanojimus. 2007 m. vasario 14 d. ji laimėjo „BRIT Award“ apdovanojimą kaip geriausia Didžiosios Britanijos atlikėja. Tarp kitų garbingų apdovanojimų jos sąskaitoje ir du „Ivor Novello Award“ apdovanojimai.

Nepaisant sėkmingai besiklosčiusios karjeros, žiniasklaidos dėmesį Winehouse traukė ne tik dėl savo muzikinės veiklos. Charakteringas jos įvaizdis, ypač vizitine kortele tapusi šukuosena ir ryškus makiažas – tapo ne tik daugybės jos gerbėjų, bet ir dizainerių įkvėpimo šaltiniu. Dizaineris Karlas Lagerfeldas viešai pavadino ją savo mūza. Be to, skandalingas atlikėjos gyvenimas (priklausomybė narkotikams, alkoholiui, muštynės gatvėje ir pan.) nuo 2007-ųjų tapo populiariausia bulvarinių laikraščių tema. Atlikėja mirė perdozavusi alkoholiu, būdama 27-erių metų amžiaus.

 Biografija 
Amy Winehouse gimė žydų šeimoje Londone. Būtent šeimos dėka mergaitė nuo mažens augo apsupta džiazo muzikos. Jos šeimą sudarė keturi asmenys: ji pati, tėtis Mitchellas (taksi vairuotojas), mama Janis (vaistininkė)Sullivan, Caroline (2011-07-24). . The Guardian. ir vyresnysis brolis Alexas.Eliscu, Jenny (2011-07-23). . Nuoroda tikrinta 2015-05-01. Pastarasis Amy padarė didžiausią įtaką – pirmieji Amy muzikiniai eksperimentai buvo atliekami Alexo gitara.

Kai Amy buvo dešimt metų, kartu su gera vaikystės drauge Julliete Ashby ji įkūrė repo grupę „Sweet 'n' Sour”, tačiau sekėsi nekaip, tad netrukus grupė veiklą nutraukė.
Nuo aštuonerių metų Amy lankė pamokas The Susi Earnshaw Theatre School mokykloje. Po ketverių metų įstojo į garsią talentų mokyklą Sylvia Young Theatre School, bet po dar poros iš ten buvo išmesta – dėl nepažangumo ir auskaro nosyje.Roussoulis, Henrietta (2004-01-18). . The Independent on Sunday.

Prieš tai su kitais Sylvia Young Theatre School auklėtiniais ji dar spėjo pasirodyti viename laidos „The Fast Show“ epizode.
Vėliau Amy Winehouse įstojo į vieną geriausių talentų mokyklų Didžiojoje Britanijoje BRIT School.

 Karjera 


 Ankstyvoji karjera 
Po vaikiškų žaidimų su brolio Alexo gitara, sulaukusi trylikos Amy gavo pirmąją savo gitarą. Po metų jos pagalba ji pradėjo kurti pirmąsias savo dainas.
Pradėjusi muzikuoti su vietine džiazo grupe „Bolsha Band“, kurį laiką Amy duonai užsidirbdavo dirbdama pramogų rubrikos žurnaliste „Wold Entertainment News Network“.Winehouse, Amy. . Access All Areas. Nuoroda tikrinta 2011-07-23. Tuo metu muzika jai tebuvo tik papildoma veikla prie pagrindinio – žurnalistės, darbo. Tačiau kartą tuometinis jos vaikinas, dabar taip pat garsus soul muzikos dainininkas Tyler James, nusiuntė vieną Amy dainos demo versiją atstovui iš „A&R“ muzikinės leidybos kompanijos.Mulholland, Garry (2004-01-31). . The Guardian. Tas įrašas buvo lemtingas – netrukus Amy pasirašė sutartį su „Island/Universal“ įrašų kompanija ir pradėjo derybas su viena geriausių Anglijos leidybinių įrašų kompanijų „EMI“.

 2003–05: debiutinis albumas „Frank“ 
Debiutinis Amy Winehouse albumas „Frank“ buvo išleistas 2003 m. spalio 20 d. Daugumą dainų prodiusavo Salaam Remi,Bouwman, Kimbel (2004-02-23). . tačiau nepaisant poros koverių, beveik visų dainų bendraautorė buvo ir pati Winehouse. Albumas, kuriame didžioji dalis dainų sukurtos remiantis džiazo įtaka, sulaukė daugybės klausytojų ir kritikų pagyrų.. Google News.Lindon, Beccy (2003-10-16). . The Guardian. Pastarieji gyrė ne tik muziką, bet ir sąmojingus ir kritiškus dainų tekstus bei įspūdingą Amy balsą, kuris daugeliui priminė nepakartojamus Sarah Vaughan,Boraman, Greg (2003-11-27). . BBC Music. Macy Grey ir kitų panašų atlikėjų vokalus.

2004 metais, kai „Frank“ buvo nominuotas net dviem „BRIT Awards“ nominacijoms („British Female Solo Artist“ ir „British Urban Act“), albumas akimirksniu išsivežė į aukščiausias perkamiausių Didžiosios Britanijos albumų topų viršūnes. Netrukus jis tapo platininiu.. AmyWinehouse.co.uk.Winehouse 2012, p. 55.
Vėliau, tais pačiais metais Amy kartu su prodiuseriu Salaam Remi laimėjo „Ivor Novello songwriting Award“ nominaciją už geriausią šiuolaikinę dainą „Stronger Than Me“.. American Society of Composers, Authors and Publishers. Albumas dar buvo nominuotas ir keliems „Mercury Music Prize“ apdovanojimams.
Taip pačiais metais Amy pasirodė didžiausiame atvirame (open air) muzikos ir menų festivalyje pasaulyje „Glastonbury“ bei džiazo festivalio „V Festival“ Jazzworld scenoje.
Po „Frank“ išleidimo Amy pareiškė, kad prie šio albumo ji prisidėjo tik 80 procentų, nes į leidybinius reikalus per daug kišosi jos įrašų kompanija. Winehouse nebuvo patenkinta albumu, nes kai kurios jo dainos į albumą buvo įtrauktos prieš jos valią.
Po antrojo albumo išleidimo ji buvo dar atviresnė: „Aš daugiau net nebegaliu klausyti „Frank“, tiesa sakant, niekada negalėjau. Man patinka dainas atlikti gyvai, nes tai visai kitoks pojūtis… Tačiau klausytis jų įrašytų yra visai kas kita.“ Vėliau šiuos žodžius ji kiek patikslino: „Dabar aš jų [dainų] klausausi visaip kitaip. Aš vis dar labai didžiuojuosi šiuo albumu, manau, jis puikus, tačiau jei kurčiau jį dabar – daug ką daryčiau kitaip. Po laiko lengva kalbėti, bet tai tiesa. Bet tai, kad dabar kai ką daryčiau visai kitaip, nereiškia, kad aš nemėgstu šito albumo. Taip nėra.“

 2006–07: tarptautinė sėkmė, albumas „Back to Black“ ir turai 
Pirmajame Amy Winehouse albume vyravo džiazinės dainos, tačiau kurdama kūrinius antrajam albumui įkvėpimo dainininkė ieškojo 1950-ųjų ir 1960-ųjų metų laikotarpio merginų grupėse. Vėliau viename interviu Amy aiškins: „Po „Frank“ albumo išleidimo, per 18 mėnesių aš nieko neparašiau, tačiau kai sutikau Marką [Ronson] aš sukūriau visą albumą per maždaug šešis mėnesius – jis buvo toks įkvėpiantis“.
2006-ųjų metų pradžioje Marko Ronsono radijo laidoje per „East Village Radio“ nuskambėjo pirmosios būsimo antrojo Amy albumo dainos „Rehab“ ir „Wake Up Alone“. Antrąjį albumą prodiusavo tik du prodiuseriai – prie „Frank“ jau dirbęs Salaam Remi ir Markas Ronsonas.
Antrasis Amy Winehouse albumas „Back to Black“ buvo išleistas 2006 m. spalio 30 d. Jis akimirksniu pakilo į pirmą Didžiosios Britanijos albumų topo vietą ir septinta vietą „Billboard 200“ JAV. „Back to Black“ tapo penkis kart platininiu albumu Anglijos rinkoje ir pačiu perkamiausiu 2007-ųjų metų albumu Didžiojoje Britanijoje.

Pirmasis šio albumo singlas, Marko Ronsono prodiusuota daina „Rehab“, netrukus tapo pasauliniu hitu. Ši daina buvo nominuota „Ivor Novello“ apdovanojimui už geriausią šiuolaikinę dainą. „Time“ žurnale „Rehab“ buvo išrinkta į geriausių 2007-ųjų metų dainų dešimtuką ir jame užėmė pirmą vietą.
Tokia pati sėkmė laukė ir kitų „Back to Black“ albumo singlų: „You Know I‘m No Good“, „Back to Black“, „Valerie“, „Love Is a Losing Game“. Visi šie singlai užkariavo ne tik Didžiosios Britanijos, bet ir muzikinius JAV topus.
Šis albumas gausiai papildė Amy Winehouse apdovanojimų kolekciją. Dainininkė laimėjo net kelis prestižiškiausius „2008 Grammy Award“ apdovanojimus: „Record of the Year”, „Song of the Year” ir „Best Female Pop Vocal Performance” už singlą „Rehab”). Dar vieną „Grammy“ dainininkė gavo už geriausią debiutą „Best New Artist“.
„Back to Black“ „Grammy“ atnešė ir vienam jo prodiuserių – Markas Ronsonas laimėjo „Geriausio metų prodiuserio (ne klasikinio žanro srityje)“ nominaciją.
Po „Grammy“ apdovanojimų albumo „Back to Black“ pradavimai milžiniškai išaugo ir pasiekė antrą geriausiai JAV perkamų albumų topo vietą.
2008 metais Amy Winehouse laimėjo net du „Ivor Novello“ apdovanojimus už geriausią dainą ir už geriausiai parduodamą dainą.
2008 m. balandžio 14 d. buvo išleistas 78 minučių DVD filmas apie Amy Winehouse karjerą „Amy Winehouse – The Girl Done Good: A Documentary Review“. Jame apie Amy pasakoja ją nuo vaikystės pažįstantys žmonės, kurie padėjo jai tapti tuo, kuo ji yra šiandien, taip pat džiazo muzikos ekspertai bei pop kultūros specialistai.Shamrow, Alisa. . UnderGroundOnline. Nuoroda tikrinta 2014-05-29.

 Asmeninis gyvenimas 
2007 m. gegužės 18 d. Majamyje, Floridos valstijoje, JAV, Amy Winehouse ištekėjo už ilgamečio savo vaikino Blake Fielder-Civil. Winehouse yra prisipažinusi, kad jei ji išgeria alkoholio ji tampa agresyvi. Duodama interviu „World Entertainment News Network“ (kuriame kadaise pati dirbo žurnaliste) ji sakė: „Kai esu girta – pradedu mušti Blake. Nemanau, kad kada nors būčiau jam pridariusi mėlynių, tačiau, kai jis sako ką nors, kas man nepatinka – aš ji apkumščiuoju“. Bulvarinės spaudos puslapiuose yra pasirodžiusios paparacių darytos nuotraukos, kuriose porelė užfiksuota apsidraskiusi ar suplėšytais drabužiais.
Amy Winehouse ne kartą užsipuolė jos tykojusius paparacius. Gegužės mėnesį ji užpuolė šalia jos namų laukiančius fotografus po to, kai jai nebuvo leista aplankyti areštinėje sėdinčio vyro, nes ji neatvyko į susitikimą planuotu laiku. Šis susitikimas Winehouse turėjo būti vienas iš pirmųjų pasimatymų su vyru po prieš dvi savaites buvusių jų vestuvių metinių. Pirmąsias vestuvių metines dainininkė praleido labdaringame futbolo renginyje su draugu rokeriu Pete‘u Doherty.
Amy Winehouse 2008 m. balandį pozavo fotografijai, kuri buvo publikuojama žurnale „Easy Living“.. NME. Ši fotosesija buvo dalis kompanijos, kuri yra vykdoma, kad kuo daugiau moterų būtų informuotos apie krūties vėžį ir jo gydimą.

Prieš mėnesį iki jos mirties dainininkė išsiskyrė su draugu – režisieriumi Regu Travissu – ir, anot bičiulių, labai išgyveno.

 Priklausomybė nuo alkoholio ir narkotikų 
Amy Winehouse kova su priklausomybe narkotikams ir alkoholiu buvo tapusi viena populiariausių bulvarinių laikraščių temų. Winehouse įvairių interviu metu ir pati yra prisipažinusi, jog kenčia nuo depresijos, valgymo sutrikimų ir savižalos.. BBC News Online.

2007-ųjų rugpjūtį Winehouse dėl sveikatos problemų atšaukė daugybę koncertų gimtojoje Anglijoje ir visoje Europoje. Dainininkė buvo paguldyta į ligoninę, kaip pranešama, dėl heroino, ekstazio, kokaino, ketamino ir alkoholio perdozavimo.
Netrukus po to, Amy Winehouse drauge su savo vyru Blake fotografų buvo pastebėti vaikštantys Londono gatvėmis su daugybe įbrėžimų ir mėlynių ant kūnų. Vėliau paaiškėjo, kad Amy pati save sužalojo, o kai Blake bandė ją sutramdyti – apdraskė ir jį.

Kiek vėliau žiniasklaidoje pasirodė susirūpinusių Winehouse tėvų būgštavimai, kad jų dukra gali nusižudyti. Jos tėtis netgi paragino Amy gerbėjus boikotuoti jos kūrybą tol, kol dukra pagaliau atsitokės ir grįš į normalų gyvenimą. Pasak Amy tėčio, vieši jo pareiškimai žiniasklaidoje buvo vienintelis būdas atkeipti dukros dėmesį.
Sausio pabaigoje bulvarinis britų portalas „The Sun“ išpublikavo video įrašą, kuriame matyti kaip Amy rūko kreką ir kokainą bei pasakoja neseniai išgėrusi valiumo ir ekstazio tablečių.. The Daily Telegraph. 2008-01-24. Po šio įrašo Amy buvo suimta ir apklausiama policijoje. Ją paleido už užstatą.
Po šio incidento Winehouse tėtis persikėlė gyventi į jos namus,. The Daily Telegraph. 2008-01-24. o pati atlikėja kurį laiką gydėsi reabilitacijos klinikoje.. The Times of India. 2009-01-12.

 Teisinės problemos 
2007 m. spalio mėnesį Amy Winehouse kartu su vyru Blake Bergene, Norvegijoje, buvo suimti dėl kanapių laikymo.. Boston Herald. 2009-01-01. Porelė vėliau buvo paleista, tačiau turėjo sumokėti piniginę baudą. Dėl šio incidento jai teko atšaukti kelis koncertus JAV. Dėl narkotikų vartojimo, JAV jai ilgai nenorėjo išduoti vizos, todėl atlikėja negalėjo dalyvauti „Grammy“ apdovanojimų ceremonijoje.
2007-ųjų lapkričio mėnesį buvo suimtas jos vyras Blake už sunkų kūno sužalojimą.
2008-ųjų sausio pabaigoje „The Sun“ viešai parodė video įrašą, kuriame matyti kaip Amy Winehouse rūko kreką ir kokainą bei pasakoja neseniai išgėrusi valiumo ir ekstazio tablečių. Po šio įrašo Amy buvo suimta ir apklausiama policijos. Po beveik dešimties valandų atlikėja buvo paleista už užstatą.

 Mirtis 
2011 m. liepos 23 d. dvi greitosios pagalbos buvo iškviestos į Winehouse namus Londone, Kamdeno rajone.Roberts, Randall (2011-07-23). . Los Angeles Times.. BBC News Online. 2011-07-25. Iš karto atvykus policijai, buvo patvirtinta, kad Amy Winehouse mirė. Po pranešimo apie jos mirtį, prie Winehouse namų pradėjo rinktis žinių tarnybos ir gerbėjai, kad galėtų atiduoti jai pagarbą. Spalio 26 d. policija pranešė, kad Amy Winehouse mirties priežastis smarkus apsinuodijimas alkoholiu – jo kiekis žvaigždės kraujyje daugiau nei penkis kartus viršijo vairuotojams šalyje leistiną normą.Davies, Caroline (2011-10-26). . The Guardian.
Gerbėjai iš viso pasaulio atidavė savo pagarbą „Twitter“ svetainėje ir kituose socialiniuose tinklalapiuose.

 Diskografija 

 Albumai 

 Singlai 
MetaiSinglas PozicijaAlbumasJKJK R&B<small>AIRNZAUSITAVOKNYDPRAŠVIPORISPJAVJAV PopBRA<small>EU2003„Stronger Than Me“71————34—87————————Frank2004„Take the Box“579——————————————„In My Bed“ / „You Sent Me Flying“60———————————————„Fuck Me Pumps“ / „Help Yourself“65———————————————2006„Rehab“732112359231411111519103937Back to Black2007„You Know I'm No Good“18439———7740177——77584452„Back to Black“25533——128——1047———23„Tears Dry on Their Own“16626———56———7————40„Valerie“2133975—31—434————15Version/Back to Black: Deluxe Edition„Love Is a Losing Game“466———24—————————100Back to Black2008„Just Friends“————————————————„Cupid“—————————49——————<center>Numeris 1 hitai0100000100010000<center>Viso: 3<center>Top 10 hitai2710012103221100<center>Viso: 23

 Filmografija 
 Amy (2015)

 Bibliografija 

 Išnašos 

 Nuorodos 

 Oficiali svetainė

Winehouse
Winehouse